Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA väljastas meeldetuletuse,
et Läänekalda toodang ei tohi kanda märki "Made in Israel".
Iisraeli, Küprose ja Kreeka kohtumine
tugevdab regionaalsete suhete edendamisega strateegilisi huve.
USA asepresident Biden tervitab progressi võitluses ISISega.
USA Tolli- ja Piirivalveamet väljastas meeldetuletuse USA importijaile
järgida 1995. a kehtestatud juhiseid,
mis määrasid erinevad tollireeglid Iisraelile ja Läänekaldale.
Kuigi USA ei erista Läänekalda juudi asundusi
ja Palestiina linnu,
ei lubata märgistada teisel pool rohelist joont asuvate
Iisraeli tehaste tooteid sildiga "Made in Israel".
USA Välisministeeriumi briifingul rõhutas asepressiesindaja Toner,
et taasväljastatud juhised tähendavad varasemate nõuete kordamist,
mitte uusi juhiseid.
USA Tolli- ja Piirivalveamet
väljastas uuesti juhised märgistamisnõuete kohta.
See tähendas vaid Tolli- ja Piirivalve- ameti varasemate nõuete kordamist,
ei ületa eelnevaid määrusi ja korraldusi
ega kehtesta uusi nõudeid
Läänekaldalt, Gazast või Iisraelist imporditud toodete kohta.
Midagi uut pole. See on lihtsalt juhiste kordamine.
USA taasväljastatud juhiseid toodete märgistamise kohta
seostati koheselt EL juhistega
Läänekalda juudi asunduste toodete märgistamise kohta,
mis tekitas Iisraelis häiret
seoses erinevate organisatsioonide Iisraeli boikoteerimiskampaaniatega.
Iisraeli põllumajandus- ja maaarengu ministri Arieli sõnul
võib juhiste taasväljastamine praegu olla kokkusattumus, kuid ta rõhutas,
et see pole mõistlik, õiglane ega kohane.
Ariel saatis USA-le tugeva hoiatuse, öeldes, et Iisrael peab kaaluma,
kas põllumajandusatašee USAs on vajalik ja kui pole,
peaks Iisrael suunduma Indiasse, Hiinasse või teistesse kohtadesse.
USA Välisministeerium ütles siiski,
et toodete märgistamises pole midagi ebaharilikku ja rõhutas,
et mitte mingil juhul ei tähenda see juudiriigi boikoteerimist.
Arvan, et oli mitmeid kaebusi, arvuliselt 9 - 10 kaebust.
Ma ei tea, kes nad olid,
kuid nad kaebasid Läänekalda toodete väära märgistamise vastu.
Nagu teate, USA juhised ei tee vahet,
kas toodang valmib Läänekalda asundustes või mujal.
Paljud riigid märgistavad tooteid.
See ei esinda mingil moel boikotti või midagi sarnast.
Sama oleme öelnud ka EL märgistamise kohta.
Vastuseks minister Arieli avaldusele
ütles peaministri kantselei ametnik Jeruusalemmas TV7-le,
et minister Ariel väljendas isiklikku arvamust,
mitte valitsuse ega peaministri oma.
Ametniku sõnul distantseerib peaminister Netanyahu end
ministri retoorikast USA vastu.
Peaminister Netanyahu kohtus eile Nikosias
Küprose presidendi Anastasiadese ja Kreeka peaministri Tsiprasega,
et arutada koostööd energia, teaduse ja tehnoloogia, terrorismiga võitlemise,
migratsiooni ja teistes valdkondades.
Pärast kohtumist ütles Netanyahu kolme juhi ühispressikonverentsil,
et otsustati luua komitee, uurimaks võimalust ehitada gaasijuhe,
mis tarniks Iisraeli ja Küprose vetest leitud maagaasi
Kreeka kaudu Euroopasse.
Netanyahu sõnul analüüsiks komitee
ka merealuse kaabli võimalust
kolme riigi elektrivõrkude ühendamiseks.
Arutasime erinevaid, väga praktilisi koostöövõimalusi.
Esiteks gaas.
Nagu ütlesite, on meid õnnistatud merealuste maagaasivarudega.
Otsustasime asja väga julgelt uurida:
Kreeka, Küpros ja Iisrael loovad omavahelise komitee.
See hakkab uurima, kas saab ehitada maagaasijuhet,
mis tarniks meie ühiseid gaasivarusid Euroopasse.
Juhe Iisraelist ja Küproselt Kreeka kaudu Euroopasse.
See on julge plaan, mis on kooskõlas
meie teiste plaanidega energiavarude hõlvamises.
Teiseks uurime, kas saab ehitada veelaust kaablit,
mis ühendaks Iisraeli, Küprose
ja hiljem Kreeka elektrivõrgud. Nii saaksime ühise elektrivõrgu.
Netanyahu rõhutas pressikonverentsil riikide tugevaid suhted
ja liitluste suurt tähtsust keset Lähis-Ida kaost.
Meie ees on uued väljakutsed,
kuid ka uued võimalused
edendada ühiseid eesmärke.
Esiteks tuleb tõdeda, et meil on ühised väärtused.
Oleme Vahemere idaosa kolm demokraatiat.
Need on siinkandis haruldased.
Meil on ühised väärtused pluralismi, mitmekesisuse,
valikuvabaduse, debati ja demokraatia osas.
On seega loomulik, et oleme sõbrad.
Kuid piirkonnas on teisigi riike,
kellel on sarnased eesmärgid ja huvid:
stabiilsus, julgeolek, heaolu ja rahu.
Need on tähtsad eesmärgid.
Koostööd tehes edendame neid tõhusamalt
kui igaüks üksi nokitsedes.
Mehed lubasid kohtuda uuesti 2016. a lõpu poole.
ISISe vastase võitluse teemal -
USA asepresident Biden teatas,
et USA juhitud ISISe vastane koalitsioon
lisab kiirust ja liigub 2016. a edasi.
Biden naases USAsse oma Euroopa ja Türgi ringreisilt.
Ta kiitis USA jõupingutuste edusamme Iraagi vägede toetamisel
palju kritiseeritud Obama välispoliitika osana.
Biden kritiseeris Euroopat
kauase soovimatuse eest ühineda ISISe vastase võitlusega.
Ta tänas Türgi presidenti Erdogani
hiljuti tõhustatud võitluse eest ISISega seoses huvide revideerimisega.
Biden rõhutas, et koalitsiooni viimatised edusammud
võlgnevad tänu ka sellele, et Türgi ja Euroopa oma tegevust tõhustasid.
Asjaosalised teavad,
et oleme tagasi vallutanud 40 % ISISe aladest.
Pärast Ramadit vaadake,
mis 2016. a lõpuks toimub Raqqas, Süürias ja Mosulis, Iraagis.
Obama on saanud eurooplased viimaks ärkama,
sest nad polnud eriti midagi teinud,
ja äkitselt, rõhutan ehk liigselt Erdogani,
kuid Erdogan on ärganud.
Asjad on muutumas tänu huvidele.
USA koolitatud Iraagi väed
on ISISe mässulised suurtelt Ramadi aladelt välja ajanud.
Nii spekuleeritakse, et nad võivad mujalgi ISISe vastu edukad olla.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri